
ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Μεταβίβαση αρμοδιοτήτων χαι δικαιώματος υπογραφής «Με εντολή Ανα¬ 
πληρωτή Υπουργού» στους: Γενικό Γραμματέα του Υπουργείου, Γενικό 
Γραμματέα Επικοινωνιών και Προϊσταμένους των υπαγόμενων σ' αυ¬ 


τόν υπηρεσιών του Υπουργείου Μεταφορών και Επικοινωνιών. 1 

Τροποποίηση του Ο.Ε.Υ. της ΔΕΥΑ Καβάλας.ί. 2 

ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αρι6. 20032 (1) 


Μεταβίβαση αρμοδιοτήτων και δικαιώματος υπογραφής «Με εντολή Αναπλη¬ 
ρωτή Υπουργού» στους: Γενικό Γραμματέα του Υπουργείου, Γενικό Γραμ¬ 
ματέα Επικοινωνιών και Προϊσταμένους των υπαγόμενων σ’ αυτόν υπηρε¬ 
σιών του Υπουργείου Μεταφορών και Επικοινωνιών. 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις: 

α) των άρθρων 16. 25, 26 και 29 του Ν. 1558/1985 «Κυβέρνηση και Κυ¬ 
βερνητικά Όργανα» (ΦΕΚ 137), 

β) του Π. Δ/τος 198/1988 «Οργανισμός του Υπουργείου Μεταφορών και 
Επικοινωνιών» (ΦΕΚ 86), 

γ) του Π. Δ/τος 3/1990 «Σύσταση και κατάργηση Γενικών Γραμματειών 
στο Υπουργείο Μεταφορών και Επικοινωνιών» (ΦΕΚ 1/Α/90), 

δ) της αριθμ. Υ 917/19.12.1989 απόφασης του Πρωθυπουργού «Καθορι¬ 
σμός αρμοδιοτήτων του Αναπληρωτή Υπουργού Μεταφορών και Επικοινωνιών 
Ιωάννη Κεφαλογιάννης» (ΦΕΚ 905/Β/20.12.89). 

2. Την ανάγκη να διασφαλισθεί η εύρυθμη και αποδοτική λειτουργία των Κε¬ 
ντρικών Υπηρεσιών του Υπουργείου Μεταφορών και Επικοινωνιών και η τα¬ 
χεία διεκπεραίωση των υποθέσεών τους στα πλαίσια της αποκέντρωσης, απο¬ 
φασίζουμε: 

Άρθρο 1 

Μεταβίβαση αρμοδιοτήτων και δικαιώματος υπογραφής 

Μεταβιβάζονται στους: Γενικό Γραμματέα του Υπουργείου, Γενικό Γραμμα¬ 
τέα Επικοινωνιών και Προϊσταμένους των οργανικών μονάδων του Υπουργείου 
Μεταφορών και Επικοινωνιών οι αρμοδιότητες και το δικαίωμα να υπογράφουν 
«Με εντολή Αναπληρωτή Υπουργού» αποφάσεις, εντολές, εντάλματα και πρά¬ 
ξεις στα πλαίσια των αρμοδιοτήτων τους, κατά τα ειδικότερα οριζόμενα στα 
ακόλουθα άρθρα: 

Άρθρο 2 

Αρμοδιότητες και δικαίωμα υπογραφής 
/ν Γενικού Γραμματέα Επικοινωνιών 

1. Μεταβιβάζονται στο Γενικό Γραμματέα Επικοινωνιών του Υπουργείου 
Μεταφορών και Επικοινωνιών οι αρμοδιότητες και το δικαίωμα υπογραφής εγ¬ 
γράφων «Με εντολή Αναπληρωτή .Υπουργού» που αναφέρονται σε θέματα των 
υπαγόμενων σ’ αυτόν υπηρεσιών της Γενικής Γραμματείας Επικοινωνιών και 
που ασκούνται με τα όργανα αυτών σε θέματα: 

α) Εγκυκλίων διαταγών και οδηγιών προς τις υπαγόμενες σ’ αυτόν υπηρε¬ 
σίες του Υπουργείου και εποπτευόμενα νομικά πρόσωπα, για τη μεθόδευση και 
συντονισμό της δραστηριότητας αυτών με σκοπό την εύρυθμη λειτουργία τους 


και την αποτελεσματική υλοποίηση της κυβερνητικής πολιτικής. 

β) Προσφυγών που στρέφονται κατ’ αποφάσεων των νομαρχών με βάση το 
άρθρο 8 του Ν. 3200/55 «Περί διοικητικής αποκεντρώσεως» ή άλλες σχετικές 
διατάξεις και αφορούν θέματα αρμοδιοτήτων τους. 

γ) Έγγραφα που απευθύνονται στο Συμβούλιο της Επικράτειας, Ελεγκτικό 
Συνέδριο και άλλα πολιτικά και διοικητικά δικαστήρια, ως και έγγραφα με τα 
οποία απευθύνονται ερωτήματα προς τη Νομική Διεύθυνση του Υπουργείου. 

δ) Αποφάσεις, πράξεις ή εντολές για πραγματοποίηση δαπανών, ανάληψη ή 
διάθεση πιστώσεων και για διενέργεια μειοδοτικών διαγωνισμών και κατοχύ¬ 
ρωση των αποτελεσμάτων αυτών, καθώς και συμβάσεις για τις οποίες υπάρχει 
εξουσιοδότηση νόμου από δύο εκατομμύρια (2.000.000) μέχρι είκοσι εκατομ¬ 
μύρια (20.000.000) δραχμές και προκειμένου περί ειδικών λογαριασμών μέχρι 
του ποσού των τριακοσίων χιλιάδων (300.000) δραχμών. 

ε) Έγγραφα απαντητικά: 

αα) Σε αιτήσεις επανεξέτασης ή σε υπομνήματα ή αναφορές παραπόνων ή κα¬ 
ταγγελιών πολιτών για ενέργειες που έχουν γίνει από προϊστάμενο διεύθυνσης. 

ββ) Σε ερωτήματα νομαρχών ή άλλων υπηρεσιών ή σε αναφορές και ερωτή¬ 
ματα πολιτών ή νομικών προσώπων, για θέματα που δεν είναι νομολογιακά λυ¬ 
μένα ή που αφορούν σε θέματα αρμοδιότητας περισσοτέρων της μιας διευθύν¬ 
σεων. 

στ) Αποφάσεις για αυξομίωση πιστώσεων του προϋπολογισμού εξόδων του 
Υπουργείου και των Νομαρχών, σε εφαρμογή των κειμένων διατάξεων και τις 
συναφείς προτάσεις προς το Γενικό Λογιστήριο του Κράτους αυξομείωσης πι¬ 
στώσεων ποσού δέκα εκατομμυρίων και μια δραχμή (10.000.001) και άνω. 

ζ) Εκθέσεις μελετών που αποστέλλονται στις Ευρωπαϊκές Κοινότητες και 
λοιπούς διεθνείς οργανισμούς και παρακολούθησης αξιοποιήαεως των μέσω 
ΕΟΚ και διεθνών οργανισμών προαφερομένων ευκαιριών. 

η) Πράξεις με τις οποίες ασκείται η αρμοδιότητα που αναφέρεται στο άρθρο 
18 του Π. Δ/τος 25/1988 και το άρθρο 8 εδάφιο πρώτο του Ν. 1866/1989. 

θ) Εγκρίσεις, κατά τις κείμενες διατάξεις αποφάσεων Διοικητικών Συμβου¬ 
λίων ή Οργάνων της Διοίκησης των εποπτευομένων από το Υπουργείο Επικοι¬ 
νωνιών Οργανισμών ή Επιχειρήσεων για προμήθειες μέχρι του ποσού των δέκα 
εκατομμυρίων (10.000.000) δραχμών και υπό τον όρο κατακύρωσης στο μειο¬ 
δότη που προήλθε από τεχνιχοοικονομιχή αξιολόγηση δημόσιου ή διεθνούς μειο¬ 
δοτικού διαγωνισμού. 

ι) Απαντήσεις σε προσφυγές, ενστάσεις ή αιτήσεις θεραπείας για τις οποίες 
έχει αποφανθεί το τεχνικό γνωμοδοτικό συμβούλιο του αρμόδιου φορέα για δα¬ 
πάνες απαίτησης, που δεν υπερβαίνουν το ένα εκατομμύριο (1.000.000) δραχ¬ 
μές. 

Στις μεταβιβαζόμενες στο Γενικό Γραμματέα Επικοινωνιών αρμοδιότητες 
περιλαμβάνονται.και οι αρμοδιότητες των Διευθύνσεων Διοικητικής Οργάνω¬ 
σης, Οικονομικού, Απλούστευσης Διαδικασιών και Παραγωγικότητας και Επι¬ 
θεώρησης που ανάγονται σε θέματα των υπηρεσιών Επικοινωνιών. 

Επίσης μεταβιβάζονται οι αρμοδιότητες σε θέματα της ΠΣΕΑ των υπηρε¬ 
σιών της Γ ενικής Γ ραμματείας Επικοινωνιών με εξαίρεση εκείνα που αφορούν 
την έγκριση σχεδιών και τις εκθέσεις προς τα άλλα Υπουργεία. 

Στις μεταβιβαζόμενες στο Γενικό Γραμματέα Επικοινωνιών αρμοδιότητες 
δεν περιλαμβάνονται οι κοινοβουλευτικές (κοινοβουλευτικός έλεγχος) και οι κα¬ 
νονιστικές (έκδοση κανονιστικών πράξεων). 

2. Ο Γενικός Γραμματέας Επικοινωνιών προσυπογράφει όλα τα υπογραφό- 
μενα από τον Αναπληρωτή Υπουργό έγγραφα των υπαγόμενων σ’ αυτόν υπηρε¬ 
σιών της Γενικής Γραμματείας Επικοινωνιών. 

3. Ο Γενικός Γραμματέας Επικοινωνιών προσυπογράφει επίσης τα έγγραφα 

της Δ/νσης I Ιροσωπιχού τα οποία αφορούν τις υπηρεσίες και το προσωπικό της 
Γενικής Γραμματείας Επικοινωνιών (άρθρο 4 Π.Δ. 3/1990). 

Άρθρο 3 

. Αρμοδιότητες και δικαίωμα υπογραφής 
Γενικού Γραμματέα 

Υπουργείου Μεταφορών και Επικοινωνιών 

1. Μεταβιβάζονται στο Γενικό Γραμματέα του Υπουργείου Μεταφορών και 
Επικοινωνιών όλες οι κατά προηγούμενο άρθρο 2 αρμοδιότητες και το δικαί¬ 
ωμα υπογραφής εγγράφων που αναφέρονται σε θέματα των Διευθύνσεων 
Απλούστευσης Διαδικασιών και Παραγωγικότητας, Διοικητικής Οργάνωσης, 
Οικονομικού και Επιθεώρησης πλην εκείνων που αναφέρονται σε θέματα αρμο¬ 
διότητας των υπηρεσιών της Γενικής Γραμματείας Επικοινωνιών. 

2. Επίσης μεταβιβάζονται οι αρμοδιότητες σε θέματα της ΠΣΕΑ πλην εκεί¬ 
νων που ανάγονται σε θέματα των Υπηρεσιών της Γενικής Γραμματείας Επι¬ 
κοινωνιών. 

Εξαιρούνται εκείνα που αφορούν την έγκριση σχεδίων και τις εκθέσεις προς 
τα άλλα Υπουργεία. 

Στις μεταβιβαζόμενες στο Γενικά Γραμματέα του Υπουργείου αρμοδιότητες 
δεν περιλαμβάνονται οι κοινοβουλευτικές (κοινοβουλευτικός έλεγχος) και οι κα¬ 
νονιστικές (έκδοση κανονιστικών πράξεων). 

3. Ο Γενικός Γραμματέας του Υπουργείου προσυπογράφει όλα τα υπογραφό- 
μενα από του Αναπληρωτή Υπουργό έγγραφα των υπαγόμενων σ’ αυτόν υπηρε- 
ρεσιών πλην των προερχομένων από τις Υπηρεσίες της Γενικής Γραμματείας 
Επικοινωνιών. 

Άρθρο 4 

Δικαίωμα υπογραφής Προϊσταμένων Διευθύνσεων 

1. Μεταβιβάζεται στους Προϊσταμένους των υπαγόμενων στη Γενική Γραμ¬ 
ματεία Επικοινωνιών οργανικών μονάδων του Υπουργείου καθώς και τους 
Προϊσταμένους των Δ/νσεων που αναφέρονται στο προηγούμενο άρθρο το δικαί¬ 
ωμα να υπογράφουν «Με εντολή Αναπληρωτή Υπουργού». 

α) Πράξεις εκδιδόμενες με βάση τις κείμενες διατάξεις για την εκκαθάριση 
των αρχείων της οικείας διεύθυνσης. 

β) Έγγραφα απαντητικά για ερωτήσεις, επερωτήσεις, αιτήσεις κατάθεσης 
εγγράφων και αναφορές που καταθέτονται στη Βουλή για θέματα αρμοδιότητας ' 
της οικείας διεύθυνσης (θέματα κοινοβουλευτικού ελέγχου). 

γ) Έγγραφα προς τις περιφερειακές υπηρεσίες του Υπουργείου με τα οποία 
δίδονται λύσεις για θέματα που προκύπτουν κατά την εφαρμογή της κείμενης 
νομοθεσίας ή με τα οποία γίνεται ερμηνεία για την έννοια των σχετικών διατά¬ 
ξεων. εφόσον είναι νομολογιακά λυμένα. 

δ) Έγγραφα με τα οποία γίνεται ανακοίνωση ή κοινοποίηση προς τις περιφε¬ 
ρειακές υπηρεσίες διαταγμάτων ή κανονιστικών αποφάσεων και τα εκτελεστικά 
αυτών έγγραφα. 

ε) Εγκρίσεις για χορήγηση αντιγράφων απορρήτων και εμπιστευτικών εγ¬ 
γράφων της οικείας διεύθυνσης. 

στ) Έγγραφα απαντητικά σε αιτήσεις επανεξέτασης ή σε υφομνήματα ή ανα¬ 
φορές παραπόνων ή καταγγελιών πολιτών. 

ζ) Έγγραφα με τα οποία παρέχονται στοιχεία και πληροφορίες για θέματα 
αρμοδιότητας της οικείας διεύθυνσης. 

η) Έγγραφα με τα οποία επιστρέφονται αναφορές που δεν υποβλήθηκαν ιε¬ 
ραρχικά και έγγραφα με τα οποία ζητούνται ή παρέχονται πληροφορίες ή οδη¬ 
γίες για την ορθή εφαρμογή των νόμων, εφόσον για τα τελευταία έχουν αποφαν- 
θεί τα αρμόδια κατά νόμον όργανα καθώς και τηλεγραφήματα εσωτερικού - 
εξωτερικού με προπαρασκευαστικό και πληροφοριακό χαρακτήρα, 
θ) Πράξεις με τις οποίες ασκείται κάθε αρμοδιότητα που αναφέρεται: 
αα) Στην αντιμετώπιση γενικά των υποθέσεων που υπάγονται στην αρμοδιό¬ 
τητα της οικείας διεύθυνσης, εφόσον αυτές δεν μπορούν να ενταχθούν σε υποθέ¬ 
σεις για τις οποίες είναι αρμόδιο να αποφανθεί άλλο ανώτερο υπηρεσιακό όρ¬ 
γανο. 

ββ) Στην εκπλήρωση υποχρεώσεων αρμοδιότητας της οικείας διεύθυνσης 
που έχουν αναληφθεί ή υποχρεώσεων από τελεσίδικη κ.λπ. δικαστική απόφαση. 

γγ) Στην αίτηση και παροχή πληροφοριών σε άλλες αρχές και φυσικά ή νο¬ 
μικά πρόσωπα για θέματα που ενδιαφέρουν γενικότερα την οικεία διεύθυνση. 

2. Ειδικότερα στους Προϊσταμένους των παρακάτω Διευθύνσεων μεταβιβά¬ 
ζεται το δικαίωμα να υπογράφουν «Με εντολή Αναπληρωτή Υπουργού» πέρα 
των όσων αναφέρονται στην προηγούμενη παράγραφο: 

α) Ο προϊστάμενος της Διεύθυνσης Ανάπτυξης Επικοινωνιών και: 

Πράξεις με τις οποίες ασκούνται οι κατωτέρω αρμοδιότητες του τομέα Επι¬ 
κοινωνιών που έχουν αποκεντρωθεί με το Π.Δ. 347/1986, πλην όμως παρα¬ 
μένουν ασκούμενες από την Κεντρική Υπηρεσία σύμφωνα με την εγκύκλιο 
55401/11.2:1987. 

αα) Επιβολή προστίμων κατά των παραβατών του ταχυδρομικού μονοπω¬ 
λίου (άρθρο 3 Ν. 4581/1930). 

ββ) Καταλογισμό σε βάρος των υπαιτίων απώλειας, βλάβης ή παραβίασης 
ταχυδρομικών αποστολών ή των εγκλειομένων σε αυτές αντικειμένων, των 
προβλεπομένων από τις κείμενες διατάξεις αποζημιώσεων υπέρ τρίτων (άρθρο 

6 Ν. 560/1948). 

γγ) Επιβολή προστίμων και καταλογισμό των προβλεπόμενων από τις κείμε¬ 
νες διατάξεις αποζημιώσεων υπέρ τρίτων, στους υπαίτιους που είναι επιφορτι¬ 
σμένοι με τη διαχείριση ή μεταφορά ταχυδρομικών αποστολών ή άλλων ταχυ¬ 


δρομικών αντικειμένων (άρθρο 7, Ν.Δ. 157/1946). 

β) Ο Προϊστάμενος της Διεύθυνσης Τεχνικής Επικοινωνιών και: Πράξεις με 
τις οποίες ασκούνται οι αρμοδιότητες που αναφέρονται στο Π.Δ. 347/1986 
εκτός αυτών που κατονομάζονται στο υπεδάφιο (αα) του εδαφίου (α) ανωτέρω, 
γ) Ο Προϊστάμενος της διεύθυνσης Διοικητικής Οργάνωσης και: 
αα) Έγγραφα σχετική με τη διακίνηση των Σχεδίων νόμων, Π. Διαταγμά¬ 
των και Κανονιστικών Αποφάσεων για συνυπογραφή τους από τα συναρμόδια 
Υπουργεία καθώς και λοιπές προπαρασκευστικές πράξεις προώθησης της διαδι¬ 
κασίας μέχρι τη δημοσίευσή τους. 8 

ββ) Έγγραφα προς το Συμβούλιο της Επικράτειας για επεξεργασία Σχεδίων 
Π. Δ/των, με εξαίρεση εκείνα με τα οποία τάσσεται σ’ αυτό σχετική προθεσμία. 

γγ) Έγγραφα προς τις καθύλην αρμόδιες Υπηρεσίες του Υπουργείου για πα¬ 
ροχή στοιχείων σχετικών με τα προτεινόμενα για νομοθετική ρύθμιση θέματα 
αρμοδιότητάς τους. 

66) Έγγραφα διαβιβαστικά των μέσων κοινοβουλευτικού ελέγχου προς τις 
καθύλην αρμόδιες Υπηρεσίες και εποπτευόμενες από το Υπουργείο δημόσιους 
Οργανισμούς και Επιχειρήσεις, για αποστολή των σχετικών απαντητικών στοι¬ 
χείων τους. 

εε) Έγγραφα προς το Εθνικό Τυπογραφείο σχετικά με την εκτύπωση του 
απαραίτητου για τις υπηρεσιακές ανάγκες αριθμού ΦΕΚ για συγκεκριμένα βα¬ 
σικά νομοθετήματα ως και με τη διόρθωση σφαλμάτων των δημοσιευομένων 
κειμένων στα ΦΕΚ. 

στστ) Πράξεις βεβαίωσης της ακρίβειας αντιγράφων και φωτοαντιγράφων 
των διεκπεραιωνόμενων από την Διεύθυνση σχεδίων Νόμων, Π. Δ/των και κα¬ 
νονιστικών αποφάσεων και γενικά εγγράφων. 

δ) Ο Προϊστάμενος της Διεύθυνσης Οικονομικού και: 
αα) Αποφάσεις ή πράξεις ή εντολές για πραγματοποίηση δαπανών ή διάθεση 
πιστώσεων και για διενέργεια μειοδοτικών διαγωνισμών και κατοχύρωση των 
αποτελεσμάτων αυτών, καθώς και συμβάσεις για τις οποίες υπάρχει εξουσιοδό¬ 
τηση νόμου μέχρι του ποσού των δύο εκατομμυρίων (2.000.000) δραχμών 
χρηματικά εντάλματα προπληρωμής μέχρι του ποσού αυτού και αναλήψεις ανε¬ 
ξαρτήτως ποσού. 

ββ) Αποφάσεις για ορισμό ή αντικατάσταση υπολόγων διαχειριστών καθώς 
και αποφάσεις παράτασης προθεσμίας απόδοσης λογαριασμού χρηματικών 
ενταλμάτων προπληρωμής. 

γγ) Έγγραφα - προτάσεις προς το Γ ενικό Λογιστήριο του Κράτους αυξομοί- 
ωσης χρηματικού ποσού μέχρι δέκα εκατομμυρίων (10.000.000) δραχμών. 

δδ) Έγγραφα για αναγνώριση εξόδων του Υπουργείου και θεώρηση των κα¬ 
ταστάσεων πληρωμής αυτών των κατά νόμο δικαιολογητικών (άρθρο 26 Ν.Δ. 
321/69 και άρθρο 1 Β.Δ. 759/1969) ως και της εκκαθάρισης πρόσθετων 
αμοιβών και επιδομάτων του πάσης φύσεως προσωπικού. 

εε) Έγγραφα εκκαθάρισης και εντολής πληρωμής σταθερών διαρκούς ή πε¬ 
ριοδικού χαρακτήρα δαπανών, πλην μισθών και επιμισθίων. 

στστ) Έγγραφα για θέματα εγκατάστασης ή επέκτασης τηλεφωνικών συνδέ¬ 
σεων για την εξυπηρέτηση των κεντρικών και περιφερειακών υπηρεσιών, αρμο¬ 
διότητας του Υπουργείου. 

Άρθρο 5 

Δικαίωμα υπογραφής Προϊσταμένων Τμημάτων 

Μεταβιβάζεται στους Προϊσταμένους των Τμημάτων των Κεντρικών Υπηρε¬ 
σιών του Υπουργείου Μεταφορών και Επικοινωνιών το δικαίωμα να υπογρά- 
ράφουν «Με εντολή Αναπληρωτή Υπουργού»: 

α) Έγγραφα με τα οποία παρέχονται ή ζητούνται στοιχεία και πληροφορίες 
για θέματα αρμοδιότητας του οικείου Τμήματος. 

β) Έγγραφα διαδικαστικού χαρακτήρα, τα οποία αφορούν τη συμπλήρωση 
ελλειπούς αλληλογραφίας ή την επιστροφή αλληλογραφιών. 

γ) Έγγραφα υπομνηστικά σε θέματα αρμοδιότητας του οικείου Τμήματος 
που δεν έχουν το γενικότερο ενδιαφέρον της οικείας διεύθυνσης ως και έγγραφα 
προπαραοκευστικά και διαβιβαστικά. , 

δ) Έγγραφα απαντητικά σε αναφορές και έγγραφα πολιτών, υπηρεσιών και 
νομικών προσώπων για θέματα στα οποία έχει λάβει θέση ή υπηρεσία, πλην 
αναφορών παραπόνων. 

ε) Έγγραφα διαβιβαστικά πράξεων που δημοσιεύονται στην Εφημερίδα της 
Κυβερνήσεως. 

στ) Πιστοποιητικά και βεβαιώσεις για νόμιμη χρήση, που αφορούν θέματα τα 
οποία μπορούν να βεβαιωθούν από τα τηρούμενα στοιχεία της υπηρεσίας, 
ζ) Εγκρίσεις για χορήγηση αντιγράφων αδιαβαθμήτων εγγράφων, 
η) Πράξεις κατάθεσης εγγράφων στο αρχείο. 

Άρθρο 6 
Γενικά 

1. Κάθε εξουσιοδοτούμενο με την απόφαση αυτή ανώτερο όργανο έχει το δι¬ 
καίωμα να υπογράφει οποίοδήποτε έγγραφο υπογραφόμενο από το αμέσως κα¬ 
τώτερο εξουσιοδοτημένο όργανο, ως και το δικαίωμα να επισημαίνει θέματα 
ιδιάζουσας σημασίας και να παρέχει γι’ αυτά ειδικές οδηγίες στο κατώτερο όρ¬ 
γανο ή να ζητά την προσκόμισή του για υπογραφή, 

2. Κάθε εξουσιοδοτούμενο κατώτερο όργανο έχει το δικαίωμα να υποβάλει 
με έγγραφη επαρκή αιτιολόγηση κάθε έγγραφό υπογραφόμενο απ’ αυτό, στο 
αμέσως ανώτερο εξουσιοδοτούμενο όργανο, για υπογραφή, το οποίο και αποφα¬ 
σίζει σχετικά. 

3. Σε περίπτωση διαφωνίας εξουσιοδοτούμενων οργάνων τα σχετικά έγ- 

γραφα υπογράφονται από το αμέσως ανώτερο αυτών εξουσιοδοτούμενο όργανο. 

4. Σε περίπτωση απουσίας ή κωλύματος Γενικού Γραμματέα όλα τα υπογρα- 
φάμενα απ’ αυτόν έγγραφα σύμφωνα με την απόφαση αυτή, θα υπογράφονται 
από τον Αναπληρωτή Υπουργό. 

5. Σε περίπτωση απουσίας ή κωλύματος άλλου οργάνου εξουσιοδοτούμενου 
από την απόφαση αυτή να υπογράφει «Με εντολή Αναπληρωτή Υπουργού» η 
εξουσιοδότηση αυτή ισχύει για το νόμιμο ή τον ορισμένο αναπληρωτή του. 

6. Κάθε διοικητική πράξη εκδιδόμενη με βάση την εξουσιοδοτική αυτή από¬ 
φαση πρέπει να αναφέρει στο προίμιό της τα στοιχεία αυτής. 

7. Έγγραφα απαντητικά σε έγγραφα άλλων υπηρεσιών υπογράφονται από 
όργανα του Υπουργείου ισόβαθμα προς εκείνα που έχουν υπογράφει τα έγγραφα 
αυτά. 

8. Έγγραφα εκδιδάμενα με βάση την εξουσιοδοτική αυτή απόφαση, εφόσον 
έχουν ιδιαίτερη σημασία για τη γενικότερη δραστηριότητα του Υπουργείου ή 
απεικονίζουν την εφαρμογή της καθορισμένης πολιτικής θα πρέπει να κοινο- 
νοποιούνται και στο Πολιτικό Γραφείο του Αναπληρωτή Υπουργού. 

Άρθρο 7 

Καταργούμενες διατάξεις 

Από την έναρξη ισχύος της απόφασης αυτής καταργείται η αριθμ. 19764/ 
18.8.89 όμοια απόφαση (ΦΕΚ 608/Β/18.8.1989), σε ότι αφορά θέματα που 
ρυθμίζονται με την παρούσα απόφαση. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 22 Ιανουάριου 1990 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΙΩΑΝΝΗΣ ΚΕΦΑΛΟΓΙΑΝΝΗΣ 
-♦- 

Αριθ. 18249 (2) 

Τροποποίηση του Ο.Ε.Υ. της ΔΕΥΑ Καβάλας. 

Ο ΝΟΜΑΡΧΗΣ ΚΑΒΑΛΑΣ 

Έχοντας υπόψη: 

1) Τον Οργανισμό Εσωτερικής Υπηρεσίας της ΔΕΥΑ Καβάλας, που δημο- 
σιεύθυικε στο από 27.12.1983 (Β' τεύχος) ΦΕΚ. 

2) Το Π.Δ. 250/89 για την μεταβίβάση αρμοδιοτήτων του Υπουργού Εσω¬ 
τερικών στους Νομάρχες. 

3) Το άρθρο 261 του Π.Δ. 323/89 (ΔΚΚ). 

4) Την αριθ. 476/89 απόφαση του Διοικητικού Συμβουλίου Καβάλας με την 
οποία εγκρίνεται η τροποποίηση του Ο.Ε.Υ. του ΔΕΥΑΚ. 

5) Την αριθ. 121/89 απόφαση του Δ.Σ. της ΔΕΥΑΚ με την οποία εγκρίνει 
τον ΟΕΥ της ΔΕΥΑΚ, αποφασίζουμε: 

Εγκρίνουμε την αριθ. 121/89 απόφαση του Δ.Σ. της Δημοτικής Επιχείρη¬ 
σης Ύδρευσης Αποχέτευσης του Δήμου Καβάλας με την οποία τροποποιεί τον 
Ο.Ε.Υ. της ως εξής: 

ΚΕΦΑΛΑΙΟ Α'£ 

Άρθρο Ιο 
Αντικείμενο Ο.Ε.Υ. 

1. Ο Οργανισμός Εσωτερικής Υπηρεσίας (Ο.Ε.Υ.) της Δημοτικής Επιχείρη¬ 
σης Ύδρευσης και Αποχέτευσης Καβάλας (Δ.Ε.Υ.Α.Κ.), ρυθμίζει τα ζητήματα 
που αφορούν την οργάνωση, την σύνθεση, τις αρμοδιότητες και τη λειτουργία 
των Υπηρεσιών της τον αριθμό των οργανικών θέσεων του προσωπικού, τις 
αποδοχές, τον τρόπο πρόσληψης και απόλυσης και το αρμόδιο όργανο, το εφαρ¬ 
μοστέο Πειθαρχικό Δίκαιο καθώς και κάθε άλλο θέμα σχετικά με την υπηρε¬ 
σιακή κατάσταση του προσωπικού. 

Άρθρο 2ο 

■ 1. Το απασχολούμενο προσωπικό διακρίνεται σε τακτικό και έκτακτο. 

α. Τακτικό προσωπικό είναι εκείνο που κατέχει οργανικές θέσεις και συνδέε¬ 
ται με την επιχείρηση με σχέση εργασίας αορίστου χρόνου. 

β. Έκτακτο προσωπικό είναι εκείνο που δεν κατέχει οργανικές θέσεις και 
συνδέεται με την επιχείρηση με σχέση εργασίας ορισμένου χρόνου. 

γ. Έκτακτο προσωπικό επίσης είναι εκείνο που προσλαμβάνεται για την 
εκτέλεση έργου σύμφωνα με τις διατάξεις των άρθρων 681 κ.ε. του Αστικού 
Κώδικα. 

Στη περίπτωση αυτή προσδιορίζεται το συγκεκριμένο έργο που πρόκειται να 
εκτελεσθεί, τα προσόντα που απαιτούνται κατά περίπτωση, το χρονικό διάστημα 
που απαιτείται για την ολική ή τμηματική παράδοση του έργου, το συνολικό 
ποσό αμοιβής της αναδόχου, ο τόπος που θα εκτελεσθεί το έργο, η τυχόν επι¬ 
βαλλόμενη παρακολούθηση εκτέλεσής του. 

ΚΕΦΑΛΑΙΟ Β’ 

Άρθρο 3ο 

Η Υπηρεσία της Δ.Ε.Υ.Α.Κ. αποτελείται από: 

Α. Τη Γραμματεία. 


Β. Τη Δ/νση Υπηρεσιών. 

Άρθρο 4ο 

Η Δ/νση της Δ.Ε.Υ.Α.Κ. διορθώνεται ως ακολούθως: 

Α. Τμήμα Διοίκησης 
α) Γραφείο Προσωπικού 
β) Γραφείο Γραμματείας 
Β. Τμήμα Καταναλωτών 

α) Γραφείο Μητρώου καταναλωτών και έκδοσης λογαριασμών 

β) Γραφείο Συνδέσεων και υδρομετρήσεων 

Γ. Τμήμα Οικονομικό 

α) Γραφείο Λογιστηρίου 

β) Γραφείο Ταμείου 

γ) Γραφείο εισπρακτόρων 

δ) Γραφείο προμηθειών 

Δ,. ΤΜήμα Μελετών - Εκτέλεσης - Συντήρησης έργων 
χ) Γραφείο μελετών 
β) Γραφείο επίβλεψης έργων 
γ) Σχεδιαστήριο και αρχείο 

δ) Γραφείο - Συνεργείο Ύδρευσης και Υδρομέτρων 
ε) Γραφείο - Συνεργείο Αποχέτευσης 
στ) Γραφείο Αποθήκης 

Ε. Τμήμα Λειτουργίας και συντήρησης Ηλεκτρομηχανολογικών εγκαταστά¬ 
σεων 

α) Γραφείο - συνεργείο Αντλιοστασίων και επεξεργασίας νερού 
β) Γραφείο - συνεργείο επεξεργασίας Λυμάτων - Αντλιοστασίων Κ.Α.Α. 
γ) Γραφείο ποιοτικού ελέγχου 

δ) Συνεργείο συντήρησης Ηλεκτρομηχανολογικού εξοπλισμού 

ε) Γραφείο κίνησης 

ΣΤ. α) Τμήμα Μηχανοργάνωσης 

Άρθρο 5ο 

Οι αρμοδιότητες και τα αντικείμενα των Υπηρεσιακών μονάδων εκτός της Δ/ 
νσης καθορίζονται παρακάτω: 

1. Γραμματεία Διοικητικού Συμβουλίου και Δ/νση Υπηρεσιών 
Στην αρμοδιότητα του γραφείου αυτού ανήκουν: 

α) Η συγκέντρωση των αναγκαίων στοιχείων προς ενημέρωση του Προέδρου 
και των μελών του Δ/κού Συμβουλίου και της απαιτούμενης προπαρασκευής 
των θεμάτων προς εκπλήρωση των καθηκόντων τους, όλης της αλληλογραφίας 
τους και την οργάνωση της επικοινωνίας τους με τις Υπηρεσίες και το κοινό. 

β) Της καταχώρησης των αποφάσεων του Διοικητικού Συμβουλίου σε ειδικό 
βιβλίο που αριθμείται, μονογράφεται και θεωρείται από τον Πρόεδρο του Διοι¬ 
κητικού Συμβουλίου. Αντί του ειδικού βιβλίου μπορούν να χρησιμοποιούνται 
φύλλα χαρτιού τα οποία βιβλιοδετούνται στο τέλος του οικονομικού έτους. Σε 
περίπτωση χρησιμοποίησης μαγνητοφωνικής συσκευής για τη μαγνητοφώνηση 
των πρακτικών επιμελείται της μαγνητοφώνησης και απομαγνητόφωνησης αυ¬ 
τών. 

γ) Της κοινοποίησης των αποφάσεων του Διοικητικού Συμβουλίου ως και 
κάθε εργασίας σχετικής με τη συγκρότηση, λειτουργία κ.λπ. του Διοικητικού 
Συμβουλίου. 

δ) Της προπαρασκευής των θεμάτων για την άσκηση των αρμοδιοτήτων τον 
Δ/ντή Υπηρεσιών. 

ε) Κάθε εργασία σχετική με την ενάσκηση των αρμοδιοτήτων του Διοικητι¬ 
κού Συμβουλίου και του Δ/ντή των Υπηρεσιών, 
ζ) Της προβολής του έργου της επιχείρησης, 
η) Η σύνταξη και η έκδοση ενημερωτικών εντύπων. 

Άρθρο 6ο 

Οι αρμοδιότητες και τα αντικείμενα της Δ/νσης της Δ.Ε.Υ.Α.Κ. καθορίζο¬ 
νται ως εξής: 

α) Αυτά που απορρέουν από τις διατάξεις του Ν. 1069/80 και της εκάστοτε 
ιαχύουσας νομοθεσίας. 

β) Η επίλυση διαφορών και αμφισβητήσεων σχετικά με την αρμοδιότητα του 
κάθε τμήματος και γενικά όλης της Υπηρεσίας. 

Άρθρο 7ο 

Οι αρμοδιότητες των επί μέρους τμημάτων κα, των γραφείων καθορίζονται 
ως εξής: 

Α. ΤΜΗΜΑ ΔΙΟΙΚΗΣΗΣ 

1. Γραφείο προσωπικού 

Στην αρμοδιότητα του γραφείου αυτού ανήκουν: 
α) Τήρηση μητρώου και αρχείου προσωπικού. 

β) Τήρηση των διαδικασιών που σχετίζονται με τις κάθε φύσης διοικητικές 
υποθέσεις του προσωπικού (προσλήψεις, διακοπές συμβάσεων, βεβαιώσεις, πει¬ 
θαρχικά κ.λπ.). 

γ) Τήρηση διαδικασιών μισθοδοσίας προσωπικού. 

2. Γραφείο Γραμματείας 
Οι αρμοδιότητές της είναι: 

α) Δακτυλογράφηση, αναπαραγωγή και διακίνηση αλληλογραφίας και εγ¬ 
γράφων όλων των τμημάτων της Τ.Υ. και Δ.Ο.Υ. 

β) Οργάνωση, ταξινόμηση και τήρηση γενικού αρχείου, 
γ) Πρωτοκόλληση εγγράφων και αλληλογραφίας. 

δ) Μέριμνα για την εκτέλεση βοηθητικών διοικητικών εργασιών (κλητήρες, 
καθαρίστριες συντηρητές γραφείων κ.λπ.). 

Β. ΤΜΗΜΑ ΚΑΤΑΝΑΛΩΤΩΝ 

1. Γραφείο Μητρώου καταναλωτών και έκδοσης λογαριασμών οι αρμοδιότη¬ 
τες του γραφείου είναι: 

α) Έκδοση και αποστολή λογαριασμών συνδρομητών, 
β) Έκδοση παραστατικών είσπραξης τελών (σύνδεσης, επανασύνδεσης κ.λπ.) 
γ) Τήρηση μητρώου καταναλωτών (σταθερά στοιχεία, στοιχεία κατανάλω¬ 
σης νερού, στοιχεία πληρωμών, διάφορα στατιστικά στοιχεία κ.λπ.). 
δ) Έλεγχος πληρωμής υποχρεώσεων καταναλωτών. 

2. Γραφείο συνδέσεων και υδρομετρήσεων. 

Οι αρμοδιότητες του γραφείου είναι: 

α) Παραλαβή αιτήσεων νέων συνδέσεων, προγραμματισμός και παρακολού¬ 
θηση υλοποίησής τους. 

β) Διακοπές παροχών και επανασυνδέσεις σε περιπτώσεις καθυστερημένων 
πληρωμών, σύμφωνα με εντολές του Γραφείου Μητρώου καταναλωτών και έκ¬ 
δοσης λογαριασμών. 

γ) Καταμέτρηση κατανάλωσης νερού. 

Γ. ΤΜΗΜΑ ΟΙΚΟΝΟΜΙΚΟ 

1. Γ ραφείο Λογιστηρίου 

Οι αρμοδιότητες του λογιστηρίου είναι: 

α) Τήρηση των διαδικασιών απεικόνισης των οικονομικών πράξεων της 
Δ.Ε.Τ.Α.Κ. (λογαριασμοί λογιστικού σχεδίου, βιβλία, καταστάσεις κ.λπ.) σύμ¬ 
φωνα με το υφιστάμενο λογιστικό σχέδιο.. 

β) Τήρηση των διαδικασιών ετοιμασίας των παραστατικών για την διενέρ¬ 
γεια κάθε είδους εισπράξεων ή πληρωμής δαπανών της Δ.Ε.Τ.Α.Κ. 

γ) Διαμόρφωση και παρακολούθηση ταμειακού προγράμματος της 
Δ.Ε.Τ.Α.Κ. 

δ) Παροχή στοιχείων για την κοστολόγηση των έργων και υπηρεσιών της 
Δ.Ε.Τ.Α.Κ. 

ε) Διαμόρφωση στοιχείων ισολογισμού και παροχή κάθε είδους στοιχείων για 
την διαμόρφωση των οικονομικών προγραμμάτων της Δ.Ε.Τ.Α.Κ. 

2. Γραφείο Ταμείου 

Οι αρμοδιότητες του Ταμείου είναι: 

α) Ημερήσια παραλαβή εισπράξεων από το γραφείο εισπράξεων του τμήμα¬ 
τος καταναλωτών. 

β) Διενέργεια υπολοίπων εισπράξεων και του συνόλου των πληρωμών της 
Δ.Ε.Τ.Α.Κ. 

γ) Τήρηση των διαδικασιών απεικόνισης των ταμειακών πράξεων στα αντί¬ 
στοιχα βιβλία και παραστατικά του Ταμείου. 

3. Γραφείο Εισπρακτόρων 

Οι αρμοδιότητες του γραφείου είναι: 

α) Εισπράξεις λογαριασμών και τελών από τους συνδρομητές, 
β) Κατάρτιση των ημερησίων καταστάσεων εισπράξεων, 
γ) Ημερήσια απόδοση εσόδων στο Οικονομικό Τμήμα. 

4. Γραφείο Προμηθειών 

Οι αρμοδιότητες του γραφείου είναι: 

α) Συγκέντρωση παραγγελιών εξοπλισμού, εξαρτημάτων και υλικών σύμ¬ 
φωνα με τις ανάγκες όλων των τμημάτων. 

β) Προγραμματισμός διενέργειας προμηθειών, σύμφωνα με τις παραπάνω 
παραγγελίες. 

γ) Διεκπεραίωση διαδικασιών προμήθειας εξοπλισμού, εξαρτημάτων και υλι¬ 
κών σύμφωνα με τους ισχύοντες κανονισμούς (έρευνα αγοράς, διενέργεια δια¬ 
γωνισμών ετοιμασία σχεδίων, συμβάσεων κ.λπ.). 

δ) Ποιοτική και ποσοτική παραλαβή εξοπλισμού, εξαρτημάτων και υλικών, 
ε) Συγκέντρωση των δικαιολογητικών παραλαβής και παράδοσης στο Λογι¬ 
στήριο για εξόφληση των αντίστοιχων τιμολογίων, 
στ) Τήρηση αρχείων προμηθειών και προμηθευτών. 

Δ. ΤΜΗΜΑ ΜΕΛΕΤΩΝ - ΕΚΤΕΛΕΣΗΣ - ΣΤΝΤΗΡΗΣΗΣ ΕΡΓΩΝ 

1. Γραφείο Μελετών 

Το γραφείο μελετών έχει τις παρακάτω αρμοδιότητες: 
α) Εκπόνηση τεχνικών και μελετών μέτρων ασφαλείας ή επίβλεψης εκπόνη¬ 
σης αναλογών μελετών που ανατίθενται σε τρίτους. "Ελεγχος για την ποιότητα 
των μελετών που εκτελούνται. 

β) Κατάρτιση αναλυτικών κατασκευαστικών έργων. 

γ) Κατάρτιση προϋπολογισμών έργων και σύνταξη τευχών δημοπράτησης 
έργων. 

δ) Εισήγηση για τον τρόπο δημοπράτησης, την σύνταξη συμβάσεων έργων 
και τη διενέργεια διαγωνισμών ή διαδικασιών ανάθεσης. 

ε) Κατάρτιση και τήρηση των προδιαγραφών των κάθε φύσης μελετών που 
εκπονούνται από το γραφείο ή ανατίθεται η εκπόνησή τους σε τρίτους. 

2. Γραφείο επίβλεψης έργων 

Το γραφείο επίβλεψης έργων έχει τις παρακάτω αρμοδιότητες: 
α) Επίβλεψη εκτέλεσης εργασιών που εκτελούνται είτε με αυτεπιστασία, είτε 
με ανάθεση σε τρίτους (εργολάβους). 

β) Έλεγχος για την τήρηση ποιοτικών, χρονικών και οικονομικών προδια¬ 
γραφών των έργων, σύμφωνα με τις αντίστοιχες μελέτες. 

γ) Παροχή οδηγιών για την λήψη τών κατάλληλων μέτρων ασφαλείας κατά 
την εκτέλεση των τεχνικών εργασιών στα διάφορα έργα που εκτελούνται. 

δ) Επίβλεψη της κανονικής εφαρμογής των μέτρων ασφαλείας για την εκτέ¬ 
λεση των εργασιών των έργων. 

ε) Έλεγχος των περιοδικών λογαριασμών που υποβάλλονται από τους ανα- 
δόχους των έργων. 


στ) Εισήγηση για την παραλαβή (προσωρινή ή οριστική) των έργων και 
έγκριση εντολής πληρωμής τους, 
ζ) Διαδικασία 1 παραλαβής έργων. 

3. Γραφείο Σχεδιαστηρίου και Αρχείου 
Οι αρμοδιότητες του γραφείου είναι: 

α) Εκτέλεση κάθε φύσης τεχνικών σχεδίων για τις ανάγκες της Τεχνικής 
Τπηρεαίας. 

β) Τήρηση τεχνικού αρχείου του τμήματος (μελέτες, δίκτυα, σχέδια κ.λπ.). 

4. Γ ραφείο - συνεργείο Ύδρευσης και Τδρομέτρων 
Οι αρμοδιότητες του συνεργείου είναι: 

α) Εκτέλεση εργασιών συντήρησης, αντικατάστασης, επέκτασης του δικτύου 
ύδρευσης καθώς και επισκευή των αντίστοιχων βλαβών, 
β) Κατασκευή έργων που εκτελούνται με αυτεπιστασία, 
γ) Έλεγχος και επισκευή υδρομέτρων. 

δ) Εκτέλεση έργων νέων συνδέσεων και τοποθέτηση νέων υδρομέτρων. 
ε) Ειδικότερα, για τους επικεφαλής των συνεργείων, επίβλεψη της εκτέλεσης 
των παραπάνω εργασιών και έλεγχος τήρησης των οδηγιών του επιβλέποντα 
τόσο για την ποιοτική εκτέλεση των επί μέρους εργασιών, όσο και για την τή¬ 
ρηση των μέτρων ασφάλειας των εργαζομένων, 
στ) Τήρηση ημερολογίου εργασιών. 

ζ) Συντονισμός εργασιών και κατανομή των συνεργείων σύμφωνα με αντί¬ 
στοιχο πρόγραμμα. 

η) Καθορισμός προγραμμάτων ομάδων επιφυλακής για αποκατάσταση βλα¬ 
βών του δικτύου. 

θ) Έκδοση εντολών χορήγησης υλικών για τις ανάγκες του συνεργείου, 
ι) Τήρηση αρχείου. 

5. Γραφείο - συνεργείο Αποχέτευσης. 

Οι αρμοδιότητες του συνεργείου είναι: 

α) Εκτέλεση εργασιών συντήρησης, αντικατάστασης, επέκτασης, του δικτύου 
αποχ/σης καθώς και επισκευή των αντίστοιχων βλαβών, 
β) Κατασκευή έργων που εκτελούνται με αυτεπιστασία, 
γ) Ειδικότερα, για τους επικεφαλής των συνεργείων, επίβλεψη της εκτέλεσης 
των παραπάνω εργασιών και έλεγχος τήρησης των οδηγιών του επιβλέποντα 
τόσο για την ποιοτική εκτέλεση των επί μέρους εργασιών, όσο και για την τή¬ 
ρηση των μέτρων ασφάλειας των εργαζομένων, 
στ) Τήρηση ημερολογίου εργασιών. 

ε) Συντονισμός εργασιών και κατανομή των συνεργείων σύμφωνα με αντί¬ 
στοιχο πρόγραμμα. , 

ζ) Καθορισμός προγραμμάτων ομάδων επιφυλακής για αποκατάσταση βλα¬ 
βών του δικτύου. 

η) Έκδοση εντολών χορήγησης υλικών για τις ανάγκες του συνεργείου, 
θ) Τήρηση αρχείου. 

Γραφείο Αποθήκης 
Αρμοδιότητες του γραφείου είναι: 

Παραλαβή υλικών που εισάγονται στην αποθήκη με βάση του δελτίου εισα¬ 
γωγής και παράδοσή τους στα σχετικά συνεργεία με βάση τα δελτία εξαγωγής. 

β) Διαλογή των υλικών που επιστρέφονται από μετατροπές σε παροχές ή 
αποξηλώσεις για την εισαγωγή τους στην αποθήκη. 

Ε. ΤΜΗΜΑ ΛΕΙΤΟΥΡΓΙΑΣ ΚΑΙ ΣΤΝΤΗΡΗΣΗΣ ΗΛΕΚΤΡΟΜΗΧΑΝΟ- 
ΛΟΓΙΚΟΤ 

1. Γ ραφείο - συνεργείο Αντλιοστασίων και επεξεργασίας νερού. 

Οι αρμοδιότητες του γραφείου είναι: 

α) Εξασφάλιση συνεχούς ροής του νερού στο δίκτυο όλο το εικοσιτετράωρο, 
β) Προγραμματισμός εργασιών συντήρησης και παρακολούθησής τους, 
γ) Εξασφάλιση λειτουργίας δεξαμενών, αντλιοστασίων και μονάδων επεξερ¬ 
γασίας νερού. 

δ) Περιοδική λήψη δειγμάτων νερού για ανάλυση, 
ε) Τήρηση ημερολογίου εργασιών και στατιστικών στοιχείων. 

2. Γραφείο - συνεργείο επεξεργασίας λυμάτων - αντλιοστασίων Κ.Α.Α. 

Οι αρμοδιότητες του συνεργείου είναι οι εξής: 

α) Εξασφάλιση της λειτουργίας της εγκατάστασης βιολογικού καθαρισμού 
των λυμάτων καθώς και των αντλιοστασίων αποχέτευσης. 

β) Προγραμματισμός των εργασιών συντήρησης και παρακολούθησής τους, 
γ) Περιοδική λήψη δειγμάτων για ανάλυση των λυμάτων σε όλες τις φάσεις 
της επεξεργασίας τους καθώς και στον αγωγό εκβολής στον τελικό αποδέκτη. 

6) Τήρηση ημερολογίου εργασιών και στατιστικών στοιχείων. 

3. Γραφείο ποιοτικού ελέγχου. 

Οι αρμοδιότητές του είναι: 

α) Χημικές και μικροβιολογικές αναλύσεις δειγμάτων ποσίμου νερού και λυ¬ 
μάτων από τα δίκτυα και τις μονάδες επεξεργασίας. 

β) Έλεγχος ποιότητας και ποσότητας ειδικών λυμάτων (βιομηχανικών 
κ.λπ.) που εκβάλλουν στο δίκτυο. 

γ) Έλεγχος ρύπανσης των αποδεκτών των λυμάτων, 
δ) Διερεύνηση των αποκλίσεων από τις προδιαγραφές των δειγμάτων που 
εξετάστηκαν. 

Εισήγηση για τα μέτρα που πρέπει να ληφθούν. 
ε) Τήρηση λεπτομερούς αρχείου και στατιστικών στοιχείων. 

4. Συνεργείο συντήρησης Ηλεκτρομηχανολογικού εξοπλισμού. 

Το συνεργείο συντήρησης του Η/Μ εξοπλισμού έχει τις παρακάτω αρμοδιό¬ 
τητες: 

α) Εκτέλεση εργασιών συντήρησης και επισκευής οχημάτων, μηχανημάτων 
και Η/Μ εξοπλισμού δικτύων. 

β) Εισήγηση για αγορά νέων υλικών και ανταλλακτικών. 

γ) Τήρηση ημερολογίου εργασιών. 

5. Γραφείο κίνησης. 

Το γραφείο κίνησης οχημάτων - μηχανημάτων έχει τις παρακάτω αρμοδιό¬ 
τητες: 

α) Συντονισμός της κίνησης οχημάτων - μηχανημάτων ανάλογα με τις ανά¬ 
γκες σε συνεργασία με τις υπόλοιπες υπηρεσίες της Δ.Ε.Τ.Α.Κ. . 
β) Τήρηση μητρώου οχημάτων - μηχανημάτων, 
γ) Παρακολούθηση καυσίμων - ανταλλακτικών. 

ΣΤ. ΤΜΗΜΑ ΜΗΧΑΝΟΓΡΑΦΗΣΗΣ 

Οι αρμοδιότητες του τμήματος είναι: * 

α) Μηχανογραφική υποστήριξη όλων των λειτουργιών της Δ.Ε.Υ.Α7Κ., σύμ¬ 
φωνα με τις αναγκαίες μηχανογραφικές εφαρμογές. 

β) Μέριμνα για την συντήρηση του εγκατεστημένου μηχανογραφικού εξοπλι¬ 
σμού και διατύπωση εισηγήσεων για τις αναγκαίες επεκτάσεις του. 
γ) Ευθύνη για τη συντήρηση των μηχανογραφικών εφαρμογών. 

6) Τήρηση αρχείων τεκμηρίωσης μηχανογραφικών εφαρμογών. 

Άρθρο 8ο 

Η οργανική σύνθεση και κατάταξη των θέσεων του προσωπικού της 
Δ.Ε.Τ.Α.Κ.. κάθε κατηγορίας σε κλάδους και ο καθορισμός των κατά κλάδο ει¬ 
δικών τυπικών προσόντων διορισμού γίνεται ως κατωτέρω: 

1. Κλάδος ΠΕ Διοικητικός 
θέσεις τρεις (3) 

2. Κλάδος ΠΕ Τεχνικός 

θέσεις Πολιτικών Μηχανικών τρεις (3) 
θέσεις Τοπογράφων Μηχανικών μία (1) 
θέσεις Μηχ/γου ή Ηλεκ/γου Μηχανικού μία (1) 
θέσεις Χημικού Μηχ/κού μία (1) 
θέσεις Προγραμματιστή - Αναλυτή μία (1) 

3. Κλάδος ΤΕ Διοικητικός - Λογιστικός 
θέσεις τρεις (3) 

4. Κλάδος ΤΕ Τεχνικός 

θέσεις Πολιτικών Τ/κών ή Τεχνολόγων Πολ. Μηχανικών δύο (2) 
θέσεις Τεχνολόγων Μηχανολόγων δύο (2) 
θέσεις Τεχνολόγων Η/γων δύο (2) 

5. Κλάδος ΔΕ Διοικητικός - Λογιστικός 

θέσεις Λογιστών - Γραφέων - Δακτυλογράφων εννιά (9) 
θέσεις εισπρακτόρων τέσσερις (4) 
θέσεις τηλεφωνητών μία (1) 

6. Κλάδος ΔΕ Εργοδηγών 

θέσεις Εργοδηγών Δομικών Έργων ή υδραυλικών επτά (7) 
θέσεις Εργοδηγών Μηχανολόγων μία (1) 
θέσεις Εργοδηγών Σχεδιαστών δύο (2) 

7. Κλάδος ΔΕ Αποθηκάρίών 
θέσεις Αποθηκάριων μία (1) 
θέσεις Εργαλειοδοτών μία (1) 

8. Κλάδος ΔΕ Τεχνικών γενικά 

θέσεις χειριστών ηλεκτρονικών υπολογιστών μία (1) 

θέσεις καταμετρητών πέντε (5) 

θέσεις Ηλεκτρολόγων δέκα τρεις (13) 

θέσεις Μηχανολόγων έξη (6) 

θέσεις αρχιτεχνιτών υδραυλικών μία (1) 

θέσεις τεχνιτών υδραυλικών είκοσι (20) 

θέσεις τεχνιτών οχημάτων δύο (2) 

θέσεις Ηλεκτρολόγου αυτοκινήτων μία (1) 

θέσεις χειριστών μηχανημάτων έργων μία (1) ' 

θέσεις χειριστών κομπρεσέρ δύο (2) 

θέσεις οδηγών αυτοκινήτων δέκα (10) 

θέσεις τεχνιτών οικοδομικών έργων επτά (7) 

9. Κλάδος ΤΕ Κλητήρων - Καθαριστριών 
θέσεις κλητήρων μία (1) 

θέσεις καθαριστριών μία (1) 
θέσεις νυκτοφυλάκων δύο (2) 

10. Κλάδος ΤΕ Εργατών 

θέσεις εργατών ύδρευσης είκοσι επτά (27) 
θέσεις εργατών Αποχέτευσης δέκα έξη (16) 

Άρθρο 9ο 

ΕΙΔΙΚΑ - ΙΔΙΑΙΤΕΡΑ ΠΡΟΣΟΝΤΑ ΠΡΟΣΩΠΙΚΟΥ ΚΑΤΑ ΕΙΔΙΚΟ¬ 
ΤΗΤΑ 

1. Διοικητικός Π.Ε. 

α) Ειδικά: Πτυχίο Ανωτάτης Σχολής Εσωτερικού ή ισοτίμου Εξωτερικού 
αναγνωρισμένου από το Κράτος. 

β) Ιδιαίτερα: 1) πενταετής τουλάχιστον προϋπηρεσία σε λογιστικό οικονομικό 
κλάδο Δημοσίου ή ιδιωτικοί τομέα. 

2) Αποδεικνυόμενη πενταετής προϋπηρεσία σε υπεύθυνη θέση Διοίκησης επι¬ 
χείρησης ή ΝΠΙΔ ή ΝΠΔΔ ή Ο.Τ.Α. 

3) Να γνωρίζει καλά μία από τις γλώσσες Αγγλική, Γαλλική, Γερμανική. 

2. Τεχνικός Π.Ε. 

α) Ειδικά: Πτυχίο Ανωτάτης Τεχνικής Σχολής του εσωτερικού ή εξωτερικού 
(αναγνωρισμένο από το Ελληνικό Δημόσιο) για τις ακόλουθες ειδικότητες πολι¬ 
τικού μηχανικού, τοπογράφου μηχ/κού, μηχανολόγου ή ηλεκτρολόγου μηχ/ 


κού. 

β) Ιδιαίτερα: Μετατυχιακές σπουδές σε θέματα ύδρευσης αποχέτευσης και 
προστασίας υδάτινου περιβάλλοντος αποδεικνυόμενη πολυετής προϋπηρεσία 
στη διαχείριση συστημάτων ύδρευσης - αποχέτευσης, αποδεικνυόμενη πολυετής 
εμπειρία του σε κατασκευή ή επίβλεψη υδραυλικών έργων, ή μηχανολογικών 
εγκαταστάσεων, πρόσθετες σπουδές διάρκειας ενός ακαδημαϊκού έτους σε θέμα 
σχετικό με την ειδικότητά του, πέραν του χρόνου που απαιτήθηκε για την κτήση 
του διπλώματος, πρόσθετος τίτλος σπουδών ΜΑ5ΤΕΚ, να γνωρίζει καλά μία 
από τις ξένες γλώσσες: Αγγλική, Γαλλική, Γερμανική. 

2.1. Χημικών ή Χημικών Μηχανικών Π.Ε. 

α) Ειδικά προσόντα: Πτυχίο Πανεπιστημίου ή Πολυτεχνείου εσωτερικού ή 
εξωτερικού (αναγνωρισμένο από το Ελληνικό Δημόσιο). Τουλάχιστον 2ετή 
εμπειρία σε οργάνωση χημείου, σε αναλύσεις, σε υπεύθυνη θέση Ιδιωτικής, Δη¬ 
μόσιας ή Ο.Τ.Α. επιχείρησης. 

β) Ιδιαίτερα προσόντα: Μεταπτυχιακές σπουδές διάρκειας τουλάχιστον 3 
ετών σε θέμα σχετικά με την ειδικότητά του. 

Να γνωρίζει καλά μία ξένη γλώσσα Αγγλικά, Γαλλικά, Γερμανικά. 

2.2. Πτυχιούχος προγραμματιστής - αναλυτής Π.Ε. 

α) Ειδικά προσόντα: Πτυχίο Ανωτάτης Σχολής Προγραμματιστή - Αναλυτή 
ηλεκτρονικών υπολογιστών εσωτερικού ή εξωτερικού (αναγνωρισμένο από το 
Ελληνικό Δημόσιο). 

β) Ιδιαίτερα προσόντα: Εξειδίκευση σε θέματα ανάλυσης και προγραμματι¬ 
σμού ηλεκτρονικών υπολογιστών, τριετή άσκηση του επαγγέλματος του, εμπει¬ 
ρία σε μηχανογράφηση σε υπεύθυνη θέση ιδιωτικής ή δημόσιας επιχείρησης ή 
Ο.Τ.Α., να γνωρίζει καλά μία-ξένη γλώσσα: Αγγλικά, Γαλλικά, Γερμανικά. 

3. Διοικητικός - Λογιστικός Τ.Ε. 

α) Ειδικά Προσόντα: Πτυχίο ΚΑΤΕΕ ή ΤΕΙ αντίστοιχης ειδικότητας ή πτυ¬ 
χίο Σχολής εξωτερικού αντίστοιχης ειδικότητας αναγνωρισμένο από το Ελλη¬ 
νικό Δημόσιο. 

β) Ιδιαίτερα προσόντα: Αποδεικνυόμενη εμπειρία σε λογιστικό - οικονομικό 
κλάδο Δημοσίου ή Ιδιωτικού τομέα. 

4. Πτυχιούχος Τεχνολόγος - Μηχανικός (υπομηχανικός) Τ.Ε. 

α) Ειδικά προσόντα: Πτυχίο σχολής Υπομηχανικών ή Τεχνολόγων Μηχανι¬ 
κών ή Πτυχία ανωτέρας Τεχνικής Σχολής εσωτερικού αντιστοίχου ειδικότητας 
αναγνωρισμένο από το Ελληνικό Δημόσιο. 

β) Ιδιαίτερα προσόντα: Αποδεικνυόμενη εμπειρία σε κατασκευές ή επιβλέψει 
υδραυλικών έργων. 

6.1. Εργοδηγός Δ.Ε. 

α) Ειδικά προσόντα: Πτυχίο Μέσης Σχολής Εργοδηγών ανάλογης ειδικότη¬ 
τας. 

β) Ιδιαίτερα προσόντα: Αποδεικνυόμενη εμπειρία στην οικεία ειδικότητα. 

5. Σχεδιαστή Δ.Ε. 

α) Ειδικά προσόντα: Πτυχίο Αναγνωρισμένης Μέσης Τεχνικής Σχολής Σχε¬ 
διαστών. 

β) Ιδιαίτερα προσόντα: Αποδεικνυόμενη εμπειρία στην ειδικότητά του. 

5. Γραφείς - Δακτυλογράφοι - Λογιστές Δ.Ε. 

α) Ειδικά προσόντα: Να γνωρίζουν άριστη γραφομηχανή. Να έχουν απολυτή¬ 
ριο όαξίου Γυμνασίου ή Λυκείου. 

β) Ιδιαίτερα προσόντα: Αποδεικνυόμενες επαρκείς γνώσεις για την άσκηση 
της εργασίας της ειδικότητας. 

7. Αποθηκάριοι - Εργαλειοδότες Δ.Ε. 

α) Ειδικά προσόντα: Απολυτήριο όαξίου Γυμνασίου ή Λυκείου. 

8. Τεχνίτες ΔΕ γενικά 

α) Ειδικά προσόντα: Πτυχίο Μέσης Τεχνικής Σχολής και προβλεπόμενη από 
το Νόμο αντίστοιχη άδεια κατά τις κείμενες διατάξεις. 

β) Ιδιαίτερα προσόντα: Αποδεικνυόμενη εμπειρία στην αντίστοιχη ειδικό¬ 
τητα. 

8.1. Οδηγοί αυτοκινήτων Δ.Ε. 

α) Ειδικά προσόντα: Άδεια ικανότητας οδηγού αντίστοιχης κατηγορίας οχή¬ 
ματος κατά τις κείμενες διατάξεις. 

β) Ιδιαίτερα προσόντα: Αποδεικνυόμενη δετής τουλάχιστον εμπειρία. 

8.2. Χειριστές εκσκαπτικών Μηχανημάτων Δ.Ε. 

α) Ειδικά προσόντα: Άδεια χειριστού μηχανήματος αντίστοιχου κατηγορίας 
μηχανήματος κατά τις κείμενες διατάξεις. 

β) Ιδιαίτερα προσόντα: Αποδεικνυόμενη δετής τουλάχιστον εμπειρία. 

8.3. Χειριστές κομπρεσέρ Δ.Ε. 

α) Ειδικά προσόντα: Αποδεικνυόμενη εμπειρία στο χειριστή κομπρεσέρ. 

8.4. Τεχνίτες Οικοδόμοι Δ.Ε. 

α) Ειδικά προσόντα: Βεβαιούμενη εμπειρία σε οικοδομικές εργασίες. 

9. Κλητήρες - Καθαρίστριες - Εργάτες Τ.Ε. 

α) Ειδικά προσόντα: Απολυτήριο Δημοτικού σχολείου και ελλείψει υποψη¬ 
φίων με το προσόν αυτό ανάγνωση και γραφή. 

β) Ιδιαίτερα προσόντα : Αποδεικνυόμενη εμπειρία στην αντίστοιχη ειδικό¬ 
τητα. 

Άρθρο 10ο 
Αποδοχές 

1. Το προσωπικό που υπηρετεί σε οργανικές θέσεις της Δ.Ε.Τ.Α.Κ. αμοίβε- 

ται σύμφωνα με τον ισχύοντα για τους μονίμους υπαλλήλους των Δήμων Ν. 
1303/84 όπως τροποποιήθηκε με το Ν. 1810/88 και σύμφωνα με τη νομοθε¬ 
σία που θα ισχύει εκάστοτε:. ■ " 

2. Οι αποδοχές του Διευθυντή της Δ.Ε.Τ.Α.Κ. καθορίζονται και αναπροσαρ- 

μόζονται κάθε χρόνο με αιτιολογημένη απόφαση του Διοικητικού Συμβουλίου. 

3. Στους προϊσταμένους της Δ/νσης τμημάτων και γραφείων- συνεργείων 
της Δ.Ε.Υ.Α.Κ. χορηγείται επίδομα θέσης σύμφωνα με τα εκάατοτε ισχύοντα 
για τους μόνιμους υπαλλήλους των Δήμων. 

4. Στους εργαζόμενους αποκλειστικά με τη διαχείρηση χρημάτων χορηγεί¬ 
ται επίδομα διαχειριστικών λαθών σύμφωνα με τα ισχύοντα στους μόνιμους 
υπαλλήλους τών Δήμων. 

5. · Οι υπηρετούντες στις Υπηρεσίες Ύδρευσης και Αποχέτευσης του Δήμου 

Καβάλας με σύμβαση Ιδιωτικού Δικαίου και έχουν καταστεί προσωπικό της 
Δ.Ε.Υ.Α.Κ. σύμφωνα με το άρθρο 7 παρ. 3 του Ν. 1069/80, μπορούν μετά 
από αίτησή τους να διέπονται από τις κάθε φορά ιαχύουσες συλλογικές συμβά¬ 
σεις των ΟΤΑ. *■ 

Σε περίπτωση ένταξης του προσωπικού αυτού σε μισθολογικά κλιμάκια του 
οργανισμού της Δ.Ε.Υ.Α.Κ., θα προσμετράται η προϋπηρεσία τους στο Δημόσιο 
και ΟΤΑ και θα εντάσσονται σύμφωνα με τα χρόνια υπηρεσίας τους σε ανάλογη 
μισθολογική κλίμακα. 

6. Με αποφάσεις του αρμόδιου προς διορισμό οργάνου χορηγούνται μισθολο- 
γικά κλιμάκια, χρονοεπιδόματα καθώς και άλλες παροχές στο προσωπικό της 

Δ.Ε.Υ.Α.Κ. 

7. Χορηγούνται στο εργατοτεχνικά προσωπικό και στους επιστατούντες αυ¬ 
τών που εργάζεται εκτός γραφείων, και για όσο χρόνο εργάζεται, σε δύο περιό¬ 
δους (χειμερινή-θερινή) οι κατωτέρω παροχές σε είδος: 

α) Χειμερινά 

Δύο (2) παντελόνια από ύφασμα 75/25 τύπου ΒΑΚΑΤΗΕΑ. 

Δύο (2) πουλόβερ με μανίκια βάρους 500 γραμ. 

Ένα (1) ζεύγος μποτάκια δερμάτινα, αδιάβροχα με σόλα από κρεπ ή λά¬ 
στιχο. 

β) Θερινά 

Δύο (2) παντελόνια τερυλέν από ύφασμα 55/45 τύπου ΦΡΕΣΚΟ βάρους 
180 γραμ./μ*. 

Δύο (2) πουκάμισα εργασίας βαμβακερά 100%. 

Ένα (1) ζεύγος σκαρπίνια δερμάτινα αδιάβροχα με σόλα ραφτή. 

Χορηγείται επίσης 

Ένα (1) κιλό σαπούνι το μήνα Α.' κατηγορίας. 

Προϋπόθεση παράδοσης των ανωτέρω ειδών πλην των αναλωσίμων σα¬ 
πούνι. γάλα είναι η επιστροφή των παλαιών στην υπηρεσία. 

Ένα (1) προσόψιο ανά 4/μηνο διαστάσεων 0,90 X 0,55 υδρόφιλο βαμβα¬ 
κερά 100%. 

Ο μειοδοτικός διαγωνισμός για την προμήθεια των ανωτέρω ειδών διενερ- 
γείται μέχρι τέλους Φεβρουάριου. 

Άρθρο 11ο 

Διαδικασία πλήρωσης θέσεων 

Η πλήρωση των κενών και κενούμενων εκάστοτε θέσεων ενεργούνται ύστερα 
από απόφαση του Δ/κού Συμ/λίου της Επιχείρησης που κρίνει για την ανα¬ 
γκαιότητα της πλήρωσης αυτών. 

Άρθρο 12ο 

Οι κενές και κενούμενες θέσεις του προσωπικού της επιχείρησης πληρούνται 
με επιλογή. Η επιλογή διενεργείται από το Δ.Σ. της Επιχείρησης. Ο Πρόεδρος 
της Δ.Ε.Υ.Α.Κ. δημοσιεύει προκήρυξη, τουλάχιστον 20 μέρες πριν από τη διε¬ 
νέργεια της επιλογής, στον ημερήσιο τοπικό τύπο που περιέχει τους όρους πρόσ¬ 
ληψης. τα απαιτούμενα προσόντα των υποψηφίων καθώς και άλλη λεπτομέρεια. 

Άρθρο 13ο 
Πράξη πρόσληψης 

1. Η πρόσληψη του προσωπικού ενεργείται με απόφαση του Προέδρου του 
Δ.Σ. της Επιχείρησης. 

2. Στην απόφαση πρόσληψης αναφέρονται όλα τα απαραίτητα προς τούτο 
στοιχεία και ειδικότερα το ονοματεπώνυμο του προσλαμβανομένου με τα τυπικά 
προσόντα αυτού, το είδος της εργασίας, το μισθολογικά κλιμάκιο, και η απο¬ 
κλειστική προθεσμία μέσα στην οποία πρέπει να προσέλθει για να αναλάβει υπη¬ 
ρεσία που δεν μπορεί να υπερβαίνει τη 15η ημέρα. 

3. Η απόφαση πρόσληψης κοινοποιείται στον προσλαμβανόμενο ή στον οριζό¬ 
μενο αντιπρόσωπο αυτού με απόδειξη με κάθε πρόσφορο μέσο. 

4. Η σύμβαση εργασίας μετά του αναφερομένου στην παρ. 1 απόφαση λογίζε- 
ζεται ότι καταρτίσθηκε από της ανάληψης υπηρεσίας που βεβαιώνεται από την 
υπηρεσία. 

Άρθρο 14ο 
Ανάκληση πρόσληψης 

Η απόφαση πρόσληψης ανακαλείται αν ο προσληφθείς δεν αποδέχθηκε αυτή 
είτε ρητά είτε σιωπηρά με την παρέλευσή της κατά τη παρ. 2 του προηγούμενου 
άρθρου προθεσμίας. 

Άρθρο 15ο 
Δοκιμάστική Υπηρεσία 

1. Ο προσλαμβανόμενος διανύει ετήσια δοκιμαστική υπηρεσία κατά τη διάρ¬ 
κεια της οποίας μπορεί να απολυθεί με αιτιολογημένη απόφαση του Διοικητικού 


Συμβουλίου για λόγους αναγόμενους στην υπηρεσία του. 

2. Σε ένα μήνα από τη συμπλήρωση της δοκιμαστικής υπηρεσίας το Διοικη¬ 
τικό Συμβούλιο υποχρεώνεται να αποφανθεί αν ο προσληφθείς είναι κατάλληλος 
προς συνέχιση της παροχής των υπηρεσιών του. 

3. 0 κατά τις παρ. 1 και 2 κριθείς απολυτέος ή ακατάλληλος προς συνέχιση 
της παροχής των υπηρεσιών του απολύεται υποχρεωτικά. 

Άρθρο 16ο 
Πειθαρχικό Δίκαιο 

1. Στο προσωπικό που υπηρετεί με σχέση εργασίας Ιδιωτικού Δοεαίου εφαρ¬ 
μόζονται οι εκάστοτε ισχύουσες πειθαρχικές διατάξεις της εργατικής νομοθεσίας 
(άρθρο 7 παρ. 7 του Ν. 1096/80). 

2. Στο προσωπικό που υπηρετεί με σχέση δημοσίου δικαίου εφαρμόζονται οι 
εκάστοτε ισχύουσες διατάξεις του πειθαρχικού δικαίου των μονίμων δημοτικών 
υπαλλήλων. 

Άρθρο 17ο 

1. Οι εκάστοτε ισχύουσες διατάξεις για τα θεμελιώδη καθήκοντα, τους περιο¬ 
ρισμούς και της αστικής ευθύνης των δημοτικών διοικητικών και τεχνικών 
υπαλλήλων εφαρμόζονται ανάλογα και στο προσωπικό της επιχείρησης με 
αφαίρεση τις διατάξεις περί εντοπιότητας. 

2. Οι διατάξεις του Ν. 1264/82 για τον εκδημοκρατισμό του συνδικαλιστι¬ 
κού κινήματος και την κατοχύρωση των συνδικαλιστικών ελευθεριών των εργα- 
γαζομένων όπως αυτές ισχύουν κάθε φορά εφαρμόζονται και για το προσωπικό 
της επιχείρησης. 

Άρθρο 18ο 
Κωλύματος Διορισμού 

Τα εκάστοτε ισχύοντα κωλύματα διορισμού στους μόνιμους υπαλλήλους των 
Δήμων ισχύουν και για το προσωπικό της επιχείρησης που διορίζεται σε οργανι¬ 
κές θέσεις. 

Άρθρο 19ο 
Όριο ηλικίας 

Το προσωπικό που προσλαμβάνεται σε οργανικές θέσεις στην Δ.Ε.Υ.Α.Κ. 
πρέπει να έχει ανεξαίρετα το 21ο έτος της ηλικίας συμπληρωμένο και να μην 
υπερβαίνει 

α) Το 40ο έτος προκειμένου για τριτοβάθμιας εκπαίδευσης. 

β) Το 35ο έτος προκειμένου για δευτεροβάθμιας εκπαίδευσης και 

γ) Το 30ο έτος προκειμένου για Υποχρεωτικής Εκπαίδευσης προσωπικό. 

Άρθρο 20ο 

Υπερωριακή απασχόληση 

1. Η υπερωριακή απασχόληση επιτρέπεται για την αντιμετώπιση εκτάκτων 
και επειγουσών αναγκών με εφαρμογή των διατάξεων της εργατικής νομοθε¬ 
σίας που ισχύουν. 

2. Η υπερωριακή απασχόληση αποφασίζεται με αιτιολογημένη απόφαση του 
Διοικητικού Συμβουλίου. 

Άρθρο 21ο 

Κωλύματα παροχής εργασίας 

1. Αποδοχές δεν οφείλονται στον προσληφθέντα για υπηρεσία που δεν παρα¬ 
σχέθηκε καθόλου ή εν μέρει από υπαιτιότητά του. 

2. Ο προσληφθείς διατηρεί την αξίωση για αποδοχές αν κωλύεται να εργα- 
σθεί εξαιτίας σπουδαίου λόγου κατά τα ισχύοντα στην εργατική νομοθεσία. 

3. Το οποίοδήποτε ποσό το οποίο ο προσληφθείς δικαιούται να λάβει εφόσον 
διαρκεί το κώλυμα λόγω υποχρεωτικής από το νόμο ασφάλισης εκπίπτει από τις 
οφειλόμενες αποδοχές. 

Άρθρο 22ο , 

Αναγγελία κωλύματος 

1. 0 προσληφθείς υποχρεώνεται ν’ αναγγείλει στην υπηρεσία κάθε κώλυμα 
προς παροχή εργασίας. 

2. Αν το κώλυμα συνίσταται σε νόσο αυτού υποχρεούται να προσκομίσει στην 
υπηρεσία βεβαίωση γιατρού κ.λπ. του οικείου ασφαλιστικού οργανισμού κατά 
τις κείμενες διατάξεις την οποία θα πιστοποιείται η ικανότητα προς εργασία ως 
και η πιθανή διάρκεια αυτής. 

3. Όσες φορές κατά τις κείμενες διατάξεις δεν οφείλονται αποδοχές η περι¬ 
κοπή αυτών ενεργείται με πράξη του εντεταλμένου για την εκκαθάριση και πλη- 

ρωμή των δαπανών που ειδοποιείται γι' αυτό από τον προϊστάμενο της υπηρε¬ 
σίας ανακοινώνεται δε με απόδειξη και στον ενδιαφερόμενο. 

Άρθρο 23ο 

Άδειες (κανονική - Χωρίς αποδοχές - Εκπαιδευτική) 

Χρόνος εργασίας 

1. Για τις άδειες (κανονική, χωρίς αποδοχές, εκπαιδευτική) και το χρόνο ερ¬ 
γασίας ισχύουν οι διατάξεις της εργατικής νομοθεσίας. 

Οι ώρες έναρξης και λήξης της εργασίας ορίζονται ανάλογα με τις συνθήκες 
και τον τρόπο απασχόλησης τηρουμένων των διατάξεων της εργατικής νομοθε¬ 
σίας. 

2. Ο Πρόεδρος της Δ.Ε.Τ.Α.Κ. με εισήγηση των προϊσταμένων καθορίζει την 
εποχή χορήγησης της άδειας και τη σειρά προτεραιότητας των δικαιουμένων 
και μέσα στα χρονικά όρια που ορίζει η εργατική νομοθεσία. 

3. Οι κανονικές άδειες είναι υποχρεωτικές για το προσωπικό. 

Τμήμα Δ." 

Μεταβολές 

Άρθρο 24ο 

Τοποθέτηση 

Η τοποθέτηση του προσωπικού στις πρός πλήρωση κενές θέσεις ενεργείται με 
απόφαση του Προέδρου του Διοικητικού Συμβουλίου της Επιχείρησης. 

Άρθρο 25ο 

Απόσπαση του προσωπικού επιτρέπεται μόνο για κάλυψη εξαιρετικής υπηρε¬ 
σιακής ανάγκης για ένα το πολύ εξάμηνο χωρίς να επιτρέπεται η επανάληψη 
πριν περάσει ένας χρόνος. 

Η απόσπαση ενεργείται με απόφαση του Προέδρου του Διοικητικού Συμβου¬ 
λίου της Δ.Ε.Τ.Α.Κ., μετά από εισήγηση του Δ/ντή της Υπηρεσίας. Ο αποσπά- 
σμένος παίρνει τις αποδοχές της θέσης στην οποία αποσπάται εν αυτές είναι ίσες 
ή ανώτερες από εκείνες της θέσης από την οποία αποσπάται. 

Άρθρο 26ο 

Μετακίνηση 

Απλή μετακίνηση του προσωπικού σ’ άλλη θέση που απαιτούνται τα αυτά 
προσόντα γίνεται με απόφαση του προϊσταμένου της αρμόδιας υπηρεσίας. 

Άρθρο 27ο 

Μετάταξη 

1. Μεταβολή του κλάδου ή της κατηγορίας ή της ειδικότητας που ανήκει ο 
μισθωτός (μετάταξη), γίνεται από το Διοικητικό Συμβούλιο της επιχείρησης 
ύστερα από αίτηση του ενδιαφερομένου εφόσον υπάρχει κενή θέση και ο μετα¬ 
τασσόμενος έχει τα προσόντα για την κατάληξη της θέσης στην οποία μετατάσ¬ 
σεται. 

2. Ο μετατασσόμενος κατατάσσεται στο αντίστοιχο εισαγωγικό μισθολογικό 
κλιμάκιο του κλάδου κατηγορίας και ειδικότητας που μετατάσσεται τίθεται δε 
κατά την αρχαιότητα μετά τους κατά τον χρόνο υπηρετούντας στο αυτό μισθο- 
λογικό κλιμάκιο. 

Άρθρο 28ο 

Ατομικοί φάκελλοι - Εκθέσεις προσωπικού 

1. Για κάθε προσλαμβανόμενο μισθωτό τηρείται ίδιος φάκελλος που περι¬ 
λαμβάνει όλα τα αναγκαία στοιχεία τα οποία αφορούν την όλη υπηρεσιακή κα¬ 
τάσταση αυτού κατά τις εκθέσεις ουσιαστικών προσόντων. 

2. Για το περιεχόμενο των ατομικών φακέλλων και της τήρησης αυτών ως 
και για τον τύπο και το περιεχόμενο των εκθέσεων ουσιαστικών προσόντων και 
για τους αρμόδιους προς σύνταξη αυτών εφαρμόζονται ανάλογα αυτά που θα 
ισχύουν κάθε φορά για το μόνιμο και με σύμβαση προσωπικό των Ο.Τ.Α. 

Τμήμα Ε.' 

Λύσης της σύμβασης εργασίας 

Άρθρο 29ο 

Περιπτώσεις λύσης της σύμβασης εργασίας 

1. Οι προσλαμβανόμενοι κατά τις διατάξεις του παρόντος οργανισμού απολύ¬ 
ονται και οι συμβάσεις τους καταγγέλονται σύμφωνα με τις αντίστοιχες διατά¬ 
ξεις της εργατικής νομοθεσίας. 

2. Η απόλυση ενεργείται με απόφαση του προέδρου του Διοικητικού Συμβου¬ 


λίου της Δ.Ε.Τ.Α.Κ. ή του εξουσιοδοτημένου από αυτόν οργάνου της Επιχείρη- 
σης. 

ΚΕΦΑΛΑΙΟ Ε.’ 

Προσωπικό προς κάλυψη παροδικών αναγκών 

Άρθρο 30ο 

Πρόσληψη - Υπηρεσιακή κατάσταση 

1. Από την επιχείρηση μπορεί να προσλαμβάνεται προσωπικό με σύμβαση 
ιδιωτικού δικαίου προς αντιμετώπιση κατεπειγουσών υπηρεσιακών αναγκών 
που εμφανίζονται στις περιπτώσεις: 

α) Κένωσης θέσεων και μέχρι πλήρωσής τους, εφόσον έχει κινηθεί η νόμιμη 
διαδικασία για την πλήρωση αυτών. 

β) Απουσίας τακτικού προσωπικού λόγω αδειών κανονικών, κυήσεως, και 
τοκετού, αδικαιολόγητης απουσίας κ.λπ.) και για το οιντίστοιχο χρονικό διά¬ 
στημα. 

γ) Καλύψεως εποχικών ή άλλων περιοδικών αναγκών που δεν εμπίπτουν 
στις με στοιχεία (α) και (β) περιπτώσεις και μέχρι τρεις μήνες κατά ανώτατο 
όριο το χρόνο. 

2. Η πρόσληψη ενεργείται με απόφαση του Προέδρου του Διοικητικού Συμ¬ 
βουλίου της Δ.Ε.Τ.Α.Κ. 

Η επιλογή ενεργείται ελεύθερα κατά την κρίση του Προέδρου του Διοικητικού 
Συμβουλίου χωρίς διαδικασίες. 

Η σύμβαση εργασίας λογίζεται ότι καταρτίσθηκε από την ανάληψη υπηρε¬ 
σίας και λύεται αυτοδίκαια όταν λήξει ο χρόνος διάρκειας της χωρίς καταβολή 
ουδεμιάς αποζημίωσης. 

Για την αυτοδίκαιη λύσή της σύμβασης εργασίας εκδίδεται διαπιστωτική 
πράξη από το αρμόδιο για την πρόσληψη όργανο. 

3. Οι αποδοχές του εκτάκτου προσωπικού ρυθμίζονται κατά τις διατάξεις 
που διέπουν το έκτακτο προσωπικό των Ο.Τ.Α. 

4. Οι αποδοχές του προσωπικού με σύμβαση έργου ρυθμίζονται από τις οι¬ 
κείες συλλογικές συμβάσεις των Ο.Τ.Α. οι βασικοί μισθοί του προσωπικού αυ¬ 
τού μπορεί να προσαυξάνονται με απόφαση του Διοικητικού Συμβουλίου της 
Δ.Ε.Τ.Α.Κ. μέχρι 50%. 

ΚΕΦΑΛΑΙΟ ΣΤ/ 

Μεταβατικές διατάξεις 

Άρθρο 31ο 

Ένταξη υπηρετόύντος προσωπικού στο Δήμο Καβάλας 

Το προσωπικό που υπηρετεί με σχέση εργασίας Ιδ. Δικαίου στο Δήμο Καβά¬ 
λας υπηρεσίες ύδρευσης και αποχέτευσης καθίσταται προσωπικό της παρούσης 
επιχείρησης με την ίδια σχέση που υπηρετεί και καταλαμβάνει αντίστοιχες θέ- 
θέσεις από τις προβλεπόμενες από τον παρόντα οργανισμό εσωτ. υπηρεσίας. 

ν Άρθρο 32ο 

Μετάταξη υπηρετούντος μονίμου προσωπικού 
στο Δήμο Καβάλας 

Το τακτικό διαβαθμισμένο προσωπικό του Δήμου Καβάλας που υπηρετεί σε 
υπηρεσίες ύδρευσης και αποχέτευσης, μπορεί με αίτησή του και ύστερα από 
απόφαση του Υπηρεσιακού Συμβουλίου της Νομαρχίας Καβάλας να μετατάσσε¬ 
ται με τις θέσεις που κατέχει στην επιχείρηση, διεπόμενο ως προς όλες τις υπη¬ 
ρεσιακές του μεταβολές και δικαιώματα από τις εκάστοτε ισχύουσες ειδικές περί 
του προσωπικού τούτου διοίτάξεις των Δήμων. 

Άρθρο 33ο 

Οι διατάξεις του άρθρου 19 δεν έχουν εφαρμογή για το υπηρετούν προσω¬ 
πικό με οιανδήποτε σχέση εργασίας στην Δ.Ε.Τ.Α.Κ. 

Άρθρο 34ο 

Διαπίστωσης γνώσεως ξένης γλώσσας 

Η πλήρη γνώση μιας από τις ξένες γλώσσες Αγγλικής ή Γαλλικής ή Γερμα¬ 
νικής διαπιστώνεται με αντίστοιχο τίτλο ή δοκιμασία. 

Άρθρο 35ο 
Στρατιωτική υπηρεσία 

Σε περίπτωση στρατεύσεων προσωπικού της επιχειρήσεως, αυτό διατηρεί τη 
θέση του, θα εφαρμόζονται σ’ αυτό οι μισθωτές διατάξεις που ισχύουν πάντοτε 
για τους στρατευμένους. Ο χρόνος αυτής της στρατεύσεως προσμετράται για 
κάθε συνέπεια τόυ εργαζόμενου. 

Άρθρο 36ο 
Ηθικές αμοιβές 

Για εξαιρετικές πράξεις περί την εκτέλεση της υπηρεσίας και για εξαιρετική 
απόδοση γίνεται με απόφαση του Διοικητικού Συμβουλίου ν’ απονέμονται στο 



ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


προσωπικό ηθικές αμοιβές ως εξής: 

α) Ευαρέσκεια. 

β) Γραπτός έπαινος ανακοινούμενος και στο υπόλοιπο προσωπικό. 

Άρθρο 37ο 

Ανάθεση καθηκόντων προϊσταμένων 

1. Με αποφάσεις του Προέδρου του Διοικητικού Συμβουλίου ανατίθενται κα¬ 
θήκοντα προϊσταμένου, οιασδήποτε στάθμης διοίκησης σε μισθωτούς της επι¬ 
χείρησης, τηρουμένων των διατάξεων του Ν. 1069/1980. 

2. Η κατά την προηγούμενη παράγραφο ανάθεση καθηκόντων δεν μεταβάλ¬ 
λει την υπηρεσιακή κατάσταση του μισθωτού, ο οποίος διατηρεί το μισθολογικό 
του κλιμάκιο και την οργανική θέση της κατηγορίας και ειδικότητάς του. 

3. Στους μισθωτούς που έχουν ανατεθεί καθήκοντα προϊσταμένου δικαιού¬ 
νται για όλη τη χρονική διάρκεια άσκησης των καθηκόντων τούτων, όλων των 
για την οικεία θέση τυχόν προβλεπομένων ειδικών επιδομάτων, που η χορή¬ 
γησή τους διακόπτεται με την ανάκληση της περί ανάθεσης των καθηκόντων 
προϊσταμένου αποφάσεως. 

Η διακοπή της καταβολής των επιδομάτων τούτων, αρχίζει από την 1η επό¬ 


μενου της χρονολογίας εκδόσεως της ανακλητικής αποφάσεως μηνός. 

Άρθρο 38ο 

1.0 Δ/ντής Υπηρεσιών που λείπει ή απουσιάζει ή κωλύεται αναπληρώνεται 
από ένα των προϊσταμένων των υπηρεσιών οριζόμενος από τον Πρόεδρο του 
Διοικητικού Συμβουλίου, κατά τις διατάξεις του Ν. 1069/80. 

2. Προϊστάμενος υπηρεσίας που λείπει ή απουσιάζει ή κωλύεται αναπληρώ¬ 
νεται από τον προϊστάμενο άλλης υπηρεσίας ή τον προϊστάμενο τμήματος οριζό¬ 
μενο από τον Δ/ντή Υπηρεσιών. 

Άρθρο 39ο 

Η ισχύς του παρόντος Οργανισμού αρχίζει από της εγκρίσεώς τού, 

Η απόφαση αυτή να δημοσιευθεί στην Εφημερίδα της Κυβερνήαεως. 

Καβάλα, 16 Νοεμβρίου 1989 

Ο Νομάρχης 
ΧΡ. ΑΘΑΝΑΣΙΑΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




